paragraph_text: Snimanje albuma se nastavilo tijekom 2012. i 2013. godine. Iako je početna ideja bila da album bude više pop-rock usmjerenja naposljetku je ipak prevladao zvuk moderne klupske scene. Kao izvršni producent Cher je odlučila da će na ovom albumu osim dobro poznatog Marka Taylor-a surađivati i s Paul Oakenfold-om, Timbaland-om, MachoPsycho-om te Billy Mann-om u kreiranju željenog zvuka.